
讛讜专讬讜转 讬讘 注"讗 - 驻讬专讜砖 砖讟讬讬谞讝诇抓

讜砖讜讗诇讬诐 注诇 诪讛 砖谞讗诪专 砖诪砖讞讜 讗转 讬讛讜讗讞讝: 讜诪讬 讛讜讛 [讜讛讗诐 讛讬讛] 讘讬诪讬 讬讛讜讗讞讝 砖诪谉 讛诪砖讞讛? 讜讛转谞讬讗 [讜讛专讬 砖谞讜讬讛 讘专讬讬转讗]: 诪砖谞讙谞讝 讗专讜谉 讛讘专讬转 谞讙谞讝 注诪讜 讙诐 砖诪谉 讛诪砖讞讛, 讜爪谞爪谞转 讛诪谉, 讜诪拽诇讜 砖诇 讗讛专谉 讜讘讜 砖拽讚讬讛 讜驻专讞讬讛, 讜讗专讙讝 砖砖诇讞讜 驻诇砖转讬诐 讚讜专讜谉 诇讬砖专讗诇, 砖谞讗诪专 讘讜: "讜讗转 讻诇讬 讛讝讛讘 讗砖专 讛砖讘转诐 诇讜 讗砖诐 转砖讬诪讜 讘讗专讙讝 诪爪讚讜 讜砖诇讞转诐 讗转讜 讜讛诇讱" (砖诪讜讗诇 讗 讜, 讞),


讜诪讬 讙谞讝讜 讗转 讛讗专讜谉? 讬讗砖讬讛讜 诪诇讱 讬讛讜讚讛 讙谞讝讜, 讻讬讜谉 砖专讗讛 诪讛 砖讻转讜讘 讘转讜专讛 讘驻专砖转 讛转讜讻讞讛: "讬讜诇讱 讛' 讗转讱 讜讗转 诪诇讻讱 讗砖专 转拽讬诐 注诇讬讱 讗诇 讙讜讬 讗砖专 诇讗 讬讚注转" (讚讘专讬诐 讻讞, 诇讜), 爪讜讛 讜讙谞讝讜诐, 砖谞讗诪专: "讜讬讗诪专 诇诇讜讬诐 讛诪讘讬谞讬诐 诇讻诇 讬砖专讗诇 讛拽讚讜砖讬诐 诇讛' 转谞讜 讗转 讗专讜谉 讛拽讚砖 讘讘讬转 讗砖专 讘谞讛 砖诇诪讛 讘谉 讚讜讚 诪诇讱 讬砖专讗诇 讗讬谉 诇讻诐 诪砖讗 讘讻转祝 注转讛 注讘讚讜 讗转 讛' 讗诇讛讬讻诐 讜讗转 注诪讜 讬砖专讗诇" (讚讘专讬 讛讬诪讬诐 讘 诇讛, 讙),


讜讗诪专 专' 讗诇注讝专: 讗转讬讗 [讘讗讛 谞诇诪讚转] 讘讙讝讬专讛 砖讜讜讛 讛诪诇讬诐 "砖诐" "砖诐", 讻转讜讘讛 讛诪诇讛 "砖诪讛" 讘讗专讜谉 (砖诪讜转 讻讟, 诪讙) 讜讻谉 谞讗诪专 "砖诪讛" 讘爪谞爪谞转 讛诪谉 (砖诪讜转 讟讝, 诇讙), 讜讻诪讜 讻谉 讗转讬讗 [讘讗讛] "诪砖诪专转" "诪砖诪专转" 讘讙讝讬专讛 砖讜讜讛, 砖讻转讜讘讛 讘爪谞爪谞转 讛诪谉 (砖诪讜转 讟讝, 诇讙) 讜讻转讜讘讛 讘诪拽诇讜 砖诇 讗讛专谉 (讘诪讚讘专 讬讝 讻讛-讻讜), 讜讻谉 讗转讬讗 [讘讗讛] 讙讝讬专讛 砖讜讜讛 砖诇 "讚讜专讜转" "讚讜专讜转" 砖谞讗诪专讛 讘爪谞爪谞转 讛诪谉, 讜讻谉 谞讗诪专讛 讘砖诪谉 讛诪砖讞讛 (砖诪讜转 诇, 诇讗) 砖讻诇 讗讜转诐 讛讚讘专讬诐 砖谞讗诪专讛 讘讛诐 讙讝讬专讛 砖讜讜讛 诪爪讜讬讬诐 讘诪拽讜诐 讗讞讚, 诇讬讚 讛讗专讜谉, 讜诇讻谉 谞讙谞讝讜 讬讞讚 注诐 讛讗专讜谉! 讗诪专 专讘 驻驻讗: 诇讗 讘砖诪谉 讛诪砖讞讛 诪砖讞讜 讗转 讬讛讜讗讞讝 讗诇讗 讘讗驻专住诪讗 讚讻讬讗 [讘讗驻专住诪讜谉 讝讱].


讗 转谞讜 专讘谞谉 [砖谞讜 讞讻诪讬诐]: 讻讬爪讚 诪讜砖讞讬谉 讗转 讛诪诇讻讬诐? 讛诪砖讬讞讛 讛讬讗 讻诪讬谉 谞讝专 (讻转专) 住讘讬讘 讛专讗砖, 讜讻讬爪讚 诪讜砖讞讬诐 讗转 讛讻讛谞讬诐? 讻诪讬谉 讻讬. 讜砖讜讗诇讬诐: 诪讗讬 [诪讛 驻讬专讜砖] "讻诪讬谉 讻讬"? 讗诪专 专讘 诪谞砖讬讗 讘专 讙讚讗: 讻诪讬谉 讛讗讜转 讻祝 讬讜谞讬.


转谞讬 讞讚讗 [砖谞讜讬讛 讘专讬讬转讗 讗讞转]: 讘转讞诇讛 诪讜爪拽讬谉 砖诪谉 注诇 专讗砖讜 砖诇 讛讻讛谉, 讜讗讞专 讻讱 谞讜转谞讬谉 诇讜 砖诪谉 讘讬谉 专讬住讬 注讬谞讬讜, 讜转谞讬讗 讗讞专讬转讬 [讜砖谞讜讬讛 讘专讬讬转讗 讗讞专转]: 讘转讞诇讛 谞讜转谞讬谉 诇讜 砖诪谉 讘讬谉 专讬住讬 注讬谞讬讜, 讜讗讞专 讻讱 诪讜爪拽讬诐 诇讜 砖诪谉 注诇 专讗砖讜! 讜诪注讬专讬诐: 转谞讗讬 [诪讞诇讜拽转 转谞讗讬诐] 讛讬讗, 讗讬讻讗 讚讗诪专讬 [讬砖 砖讗讜诪专讬诐]: 诪砖讬讞讛 讘讬谉 注讬谞讬讜 注讚讬驻讗 [注讚讬驻讛] 诪讬爪讬拽讛 讜拽讜讚诪转 诇讛, 讜讗讬讻讗 讚讗诪专讬 [讜讬砖 砖讗讜诪专讬诐]: 讬爪讬拽讛 注讚讬驻讗 [注讚讬驻讛]. 诪诪砖讬讞讛 讜拽讜讚诪转 诇讛.


诪讗讬 讟注诪讗 讚诪讗谉 讚讗诪专 [诪讛 讛讟注诐 砖诇 诪讬 砖讗讜诪专] 讬爪讬拽讛 注讚讬驻讗 [注讚讬驻讛]? 讚讻转讬讘 [砖谞讗诪专]: "讜讬爪拽 诪砖诪谉 讛诪砖讞讛 注诇 专讗砖 讗讛专谉 讜讬诪砖讞 讗转讜 诇拽讚砖讜" (讜讬拽专讗 讞, 讬讘), 诪砖诪注 砖讛讬爪讬拽讛 讛讬讗 转讞讬诇讛 讜讗讞专讬讛 诪砖讬讞讛. 讜诪讗谉 讚讗诪专 [讜诪讬 砖讗讜诪专] 诪砖讬讞讛 注讚讬驻讗 [注讚讬驻讛] 诪讬爪讬拽讛 讜拽讜讚诪转 诇讛, 诪讗讬 讟注诪讗 [诪讛 讟注诐 讛讚讘专]? 讜诪砖讬讘讬诐: 拽住讘专 [住讘讜专 讛讜讗]: 砖讻谉 讗转讛 诪讜爪讗 讗祝 讗爪诇 讻诇讬 砖专转. 砖谞诪砖讞讜 讜诇讗 讬爪拽讜 注诇讬讛诐 砖诪谉 诪砖诪谉 讛诪砖讞讛. 讜诪拽砖讬诐 注诇 讚注讛 讝讜: 讜讛讻转讬讘 [讜讛专讬 谞讗诪专] "讜讬爪拽", 讜讘住讜祝 "讜讬诪砖讞"! 讜诪砖讬讘讬诐: 讛讻讬 拽讗诪专 [讻讱 讗诪专]: 讝讜 讛讬讗 讻讜讜谞转 讛讻转讜讘: 诪讗讬 [诪讛] 讟注诐 "讜讬爪拽"? 诪砖讜诐 砖"讜讬诪砖讞" 讻诇讜诪专, 砖讛讬爪讬拽讛 讛讬转讛 诇讗讞专 讛诪砖讬讞讛, 砖讛讬讗 讛注讬拽专.


 讜注讜讚 讘注谞讬谉 诪砖讬讞讛, 转谞讜 专讘谞谉 [砖谞讜 讞讻诪讬诐]: "讻砖诪谉 讛讟讜讘 注诇 讛专讗砖 讬专讚 注诇 讛讝拽谉 讝拽谉 讗讛专谉 砖讬讜专讚 注诇 驻讬 诪讚讜转讬讜" (转讛诇讬诐 拽诇讙, 讘) 鈥� 讻诪讬谉 砖谞讬 讟驻讬 诪专讙诇讬讜转 讛讬讜 转诇讜讬讜转 诇讗讛专谉 讘讝拽谞讜 诪砖诪谉 讛诪砖讞讛. 讗诪专 专讘 驻驻讗, 转谞讗 [砖谞讛 讛讞讻诐]: 讻砖讛讜讗 诪住驻专 (诪讚讘专), 讜讗讙讘 讻讱 讛讬讛 讝拽谞讜 谞注 讜讛讬讜 讟讬驻讜转 讗诇讛 注讜诇讜转 讘讚专讱 谞住 讜讬讜砖讘讜转 诇讜 讘注讬拽专 讝拽谞讜 讻讚讬 砖诇讗 转驻讜诇谞讛, 讜注诇 讚讘专 讝讛 讛讬讛 诪砖讛 讚讜讗讙, 讗诪专: 砖诪讗 讞住 讜砖诇讜诐 诪注诇转讬 讘砖诪谉 讛诪砖讞讛 砖讬爪拽转讬 讬讜转专 诪讚讬, 砖讛专讬 讬砖 砖转讬 讟讬驻讜转 谞讜住驻讜转? 讬爪转讛 (讬爪讗讛) 讘转 拽讜诇 讜讗诪专讛: "讻砖诪谉 讛讟讜讘 讜讙讜' 讻讟诇 讞专诪讜谉" (转讛诇讬诐 拽诇讙,  讙), 讜讛砖讜讜讗讛 讝讜 讘讗讛 诇诇诪讚: 诪讛 讟诇 讞专诪讜谉 讗讬谉 讘讜 诪注讬诇讛 砖讛专讬 讗讬谉 讛讜讗 拽讚讜砖, 讗祝 砖诪谉 讛诪砖讞讛 砖讘讝拽谉 讗讛专谉 讗讬谉 讘讜 诪注讬诇讛.


讜注讚讬讬谉 讛讬讛 讗讛专谉 注爪诪讜 讚讜讗讙, 讗诪专: 砖诪讗 诪砖讛 诇讗 诪注诇 砖讛讜讗 注砖讛 讻讚讬谉 讗讘诇 讗谞讬 诪注诇转讬 砖讛砖诪谉 讛谞讜住祝 谞诪爪讗 注诇讬 讜讗谞讬 谞讛谞讛 诪诪谞讜? 讬爪转讛 讘转 拽讜诇 讜讗诪专讛 诇讜: "讛谞讛 诪讛 讟讜讘 讜诪讛 谞注讬诐 砖讘转 讗讞讬诐 讙诐 讬讞讚" (转讛诇讬诐 拽诇讙, 讟), 诪讛 诪砖讛 讗讞讬讱 诇讗 诪注诇, 讗祝 讗转讛 诇讗 诪注诇转.


转谞讜 专讘谞谉 [砖谞讜 讞讻诪讬诐]: 讗讬谉 诪讜砖讞讬诐 讗转 讛诪诇讻讬诐 讗诇讗 注诇 讛诪注讬讬谉, 诇住讬诪谉 讟讜讘 讻讚讬 砖转诪砖讱 诪诇讻讜转诐 讻诪注讬谉, 砖谞讗诪专 讘讛诪诇讻转 砖诇诪讛 讘讬诪讬 讚讜讚: "讜讬讗诪专 讛诪诇讱 诇讛诐 拽讞讜 注诪讻诐 讗转 注讘讚讬 讗讚谞讬讻诐 讜讛专讻讘转诐 讗转 砖诇诪讛 讘谞讬 注诇 讛驻专讚讛 讗砖专 诇讬 讜讛讜专讚转诐 讗转讜 讗诇 讙讞讜谉 讜诪砖讞 讗讜转讜 砖诐 爪讚讜拽 讛讻讛谉 讜谞转谉 讛谞讘讬讗 诇诪诇讱 注诇 讬砖专讗诇 讜转拽注转诐 讘砖讜驻专 讜讗诪专转诐 讬讞讬 讛诪诇讱 砖诇诪讛" (诪诇讻讬诐 讗 讗, 诇讙鈥斪溩�).


讘 讗讙讘 讛讝讻专转 注谞讬谉 讝讛 砖诇 注砖讬讬转 讚讘专 诇住讬诪谉 讟讜讘 诪讘讬讗讬诐 诪讛 砖讗诪专 专' 讗诪讬: 讛讗讬 诪讗谉 讚讘注讬 诇讬讚注 讗讬 诪住讬拽 砖转讬讛 讗讬 诇讗 [诪讬 砖专讜爪讛 诇讚注转 讗诐 转注诇讛 砖谞转讜 讜诇讗 讬诪讜转 讘讛, 讗讜 诇讗], 谞讬转诇讬 砖专讙讗 [砖讬讚诇讬拽 谞专] 讘注砖专讛 讬讜诪讬 [讬诪讬诐] 砖讘讬谉 专讗砖 讛砖谞讛 诇讬讜诐 讛讻驻讜专讬诐      讘讘讬转讗 讚诇讗 谞砖讬讘 讝讬拽讗 [讘讘讬转 砖讗讬谉 谞讜砖讘转 讘讜 专讜讞], 讜讬转讘讜谞谉 讘讜: 讗讬 诪砖讬讱 谞讛讜专讬讛 谞讬讚注 讚诪住讬拽 砖转讬讛 [讗诐 谞诪砖讱 讗讜专讜 讬讚注 砖转注诇讛 砖谞转讜] 讜讬讞讬讛.


讜诪讗谉 讚讘注讬 诇诪讬注讘讚 讘注讬住拽讗 [讜诪讬 砖专讜爪讛 诇注砖讜转 注住拽], 讜讘注讬 诇诪讬讚注 讗讬 诪爪诇讞 讗讬 诇讗 诪爪诇讞 [讜专讜爪讛 诇讚注转 讗诐 讬爪诇讬讞 讗讜 诇讗 讬爪诇讬讞 讘讜], 诇讬专讘讬 转专谞讙讜诇讗 [砖讬讙讚诇 转专谞讙讜诇], 讗讬 砖诪讬谉 讜砖驻专, 诪爪诇讞 [讗诐 诪砖诪讬谉 讜诪转讬讬驻讛 诪爪诇讬讞 讛注住拽].


讜注讜讚, 讛讗讬 诪讗谉 讚讘注讬 诇诪讬驻拽 诇讗讜专讞讗 [诪讬 砖专讜爪讛 诇爪讗转 诇讚专讱], 讜讘注讬 诇诪讬讚注 讗讬 讞讝专 讜讗转讬 诇讘讬转讗 讗讬 诇讗 [讜专讜爪讛 诇讚注转 讗诐 讬讞讝讜专 讜讬讘讜讗 诇讘讬转讜 讗诐 诇讗], 谞讬拽讜诐 讘讘讬转讗 讚讞讘专讗 [砖讬诇讱 讘讘讬转 讗驻诇], 讗讬 讞讝讬 [讗诐 讛讜讗 专讜讗讛] 讘讘讜讗讛 (爪诇) 砖诇 讘讘讜讗讛 诇讬讚注 讚讛讚专 讜讗转讬 诇讘讬转讗 [砖讬讚注 砖讛讜讗 讞讜讝专 讜讘讗 诇讘讬转讜]. 讜注诇 讻诇 讝讛 讗讜诪专讬诐: 讜诇讗讜 诪诇转讗 [讜诇讗 讚讘专 讛谞讛讙讛 专讗讜讬讛] 讛讬讗 讜讗讬谉 诇注砖讜转 讻讱, 讚诇诪讗 讞诇砖讗 讚注转讬讛 [砖诪讗 转讞诇砖 讚注转讜] 讗诐 讬专讗讛 砖诇讗 注诇讛 讛住讬诪谉 讬驻讛, 讜诪讬转专注 诪讝诇讬讛 [讜讬专注 诪讝诇讜] 讜讝讛 注爪诪讜 讬讙专讜诐 诇讜 诇讗住讜谉. 讗诪专 讗讘讬讬: 讛砖转讗 讚讗诪专转 [注讻砖讬讜 砖讗转讛 讗讜诪专] 住讬诪谞讗, 诪讬诇转讗 讛讬讗 [住讬诪谉, 讚讘专 讛讜讗] 讜讬砖 讘讜 诪诪砖, 诇注讜诇诐 讬讛讗 讗讚诐 专讙讬诇 诇诪讬讞讝讬 讘专讬砖 砖转讗 [诇专讗讜转 讘专讗砖 讛砖谞讛 讘住注讜讚转讜] 拽专讗 讜专讜讘讬讗, 讻专转讬 讜住讬诇拽讗 讜转诪专讬 [讚诇注转 讜专讜讘讬讗 讻专讬砖讬谉 讜转专讚讬诐 讜转诪专讬诐] 砖讻诇 讗诇讛 讙讚诇讬诐 讜诪转专讘讬诐 讘诪讛讬专讜转, 讻住讬诪谉 讟讜讘 诇诪注砖讬 讛砖谞讛 讛讘讗讛.


 讜注讜讚 讘注谞讬谉 注砖讬讬转 住讬诪谉 讟讜讘 讗诪专 诇讛讜 [诇讛诐] 专讘 诪砖专砖讬讗 诇讘专讬讛 [诇讘谞讬讜]: 讻讬 讘注讬转讜 诪讬注诇 讜诪讬讙诪专讬 拽诪讬 专讘讬讬讻讜 [讻讗砖专 讗转诐 专讜爪讬诐 诇讛讻谞住 讜诇诇诪讜讚 讗爪诇 专讘讻诐], 讙专住讜 诪转谞讬转讗 讜注诇讜 诇拽诪讬 专讘讬讬讻讜 [诇讬诪讚讜 拽讜讚诐 讗转 讛诪砖谞讬讜转 讜讛讻谞住讜 诇驻谞讬 专讘讻诐]. 讜讻讬 讬转讘讬转讜 拽诪讬讛, 讞讝讜 诇驻讜诪讬讛 [讜讻讗砖专 讗转诐 讬讜砖讘讬诐 诇驻谞讬讜, 讛住转讻诇讜 讘驻讬讜], 讚讻转讬讘 [砖谞讗诪专]: "讜讛讬讜 注讬谞讬讱 专讗讜转 讗转 诪讜专讬讱" (讬砖注讬讛讜 诇, 讻). 讜讻讬 讙专住讬转讜, 讙专住讜 注诇 谞讛专讗 讚诪讬讗 [讜讻讗砖专 讗转诐 诇讜诪讚讬诐, 诇讬诪讚讜 注诇 谞讛专 诪讬诐], 讚讻讬 讛讬讻讬 讚诪砖讻谉 诪讬讗 诪砖讻谉 砖诪注转转讬讬讻讜 [砖讻诪讜 砖谞诪砖讻讬诐 讛诪讬诐 讬讬诪砖讱 讙诐 诇诪讜讚讻诐] 讜诇讗 讬讬驻住拽讜. 讜注讜讚 注爪讛 讻诇诇讬转 讗诪专 诇讛诐: 讜转讬讘讜 讗拽讬诇拽诇讬 [讜诪讜讟讘 诇讻诐 诇砖讘转 注诇 讛讗砖驻讜转] 砖诇 讛注讬专 诪转讗 诪讞住讬讗 讜诇讗 转讬讘讜 讗驻讚谞讬 [讜讗诇 转砖讘讜 讘讗专诪讜谞讜转] 砖诇 讛注讬专 驻讜诪讘讚讬转讗, 讟讘 讙诇讚谞讗 住专讬讗 [讟讜讘 讚讙 诪住专讬讞] 砖诇 诪转讗 诪讞住讬讗 诇诪讬讻诇 [诇讗讻讜诇], 诪讻讜转讞讗 讚专诪讬 讻讬驻讬 [诪讻讜转讞 砖注讜拽专 讜诪砖诇讬讱 住诇注讬诐 诪诪拽讜诪诐], 讻诇讜诪专, 转讘诇讬谉 讞专讬祝 讜讞讝拽 诪讗讚.


 讜注讜讚 诇注谞讬谉 住讬诪谉 讟讜讘 讘诪砖讬讞讛, 谞讗诪专 讘转驻讬诇转 讞谞讛 讗诐 砖诪讜讗诇 "专诪讛 拽专谞讬 讘讗诇讛讬" (砖诪讜讗诇 讗 讘, 讗), 讜诪讚讬讬拽讬诐: "专诪讛 拽专谞讬" 讜诇讗 专诪讛 驻讻讬, 讚讜讚 讜砖诇诪讛 砖谞诪砖讞讜 讘拽专谉 鈥� 住讬诪谉 讟讜讘 讛讬讛 诇讛诐 讜谞诪砖讻讛 诪诇讻讜转谉, 砖讗讜诇 讜讬讛讜讗 砖谞诪砖讞讜 讘驻讱 鈥� 诇讗 谞诪砖讻讛 诪诇讻讜转谉.


讙 讘注谞讬谉 砖砖谞讬谞讜 讘诪砖谞讛 讛诪砖讜讞 讘砖诪谉 讛诪砖讞讛 讜诇讗 讛诪专讜讘讛 讘讘讙讚讬诐. 转谞讜 专讘谞谉 [砖谞讜 讞讻诪讬诐]: 谞讗诪专 "诪砖讬讞" 鈥� 讬讻讜诇 砖讛讻讜讜谞讛 讛讬讗 诇诪诇讱? 转诇诪讜讚 诇讜诪专: "讻讛谉". 讗讬 [讗诐] 讻讛谉, 讬讻讜诇 砖讛讜讗 诪专讜讘讛 讘讙讚讬诐? 转诇诪讜讚 诇讜诪专: "诪砖讬讞". 讗讬 [讗诐] 诪砖讬讞, 讬讻讜诇 砖诪砖讜讞 诪诇讞诪讛 讘讻诇诇 讝讛? 转诇诪讜讚 诇讜诪专: "讜讛讻讛谉 讛诪砖讬讞", 诇讜诪专 砖讗讬谞讜 (砖讗讬谉) 诪砖讬讞 注诇 讙讘讬讜 讗诇讗 讛讜讗 讛讙讚讜诇 砖讘讻讛谞讬诐.


 讜砖讜讗诇讬诐:  诪讗讬 诪砖诪注 [诪讛 讻讬爪讚 谞讜讘注转 诪讻讗谉 诪砖诪注讜转 讝讜]? 讜诪砖讬讘讬诐: 讻讚讗诪专 [讻诪讜 砖讗诪专] 专讘讗 注诇 讛诪诇讛 "讛讬专讱" 讛谞讗诪专转 讘讗讬住讜专 讙讬讚 讛谞砖讛 (讘专讗砖讬转 诇讘, 诇讘) 鈥� 砖讛讻讜讜谞讛 讛讬讗 讛诪讬讜诪谞转 (讛讞砖讜讘讛) 砖讘讬专讱, 讛讻讗 谞诪讬 [讻讗谉 讙诐 讻谉] "讛诪砖讬讞" 鈥� 讛诪讬讜诪谉 砖讘诪砖讜讞讬诐 讜讛讞砖讜讘 砖讘讛诐 砖讛讜讗 讛讻讛谉 讛讙讚讜诇.


 讜讚谞讬诐 讘谞讗诪专 讘讘专讬讬转讗, 讗诪专 诪专 [讛讞讻诐]: "诪砖讬讞" 鈥� 讬讻讜诇 诪诇讱. 讜转讜讛讬诐: 诪诇讱 驻专 讛讜讗 讚诪讬讬转讬 [砖诪讘讬讗]? 讛诇讜讗 砖注讬专 讛讜讗 讚诪讬讬转讬 [砖诪讘讬讗] 讻诪讜 砖诪驻讜专砖 讛诇讗讛! 讜诪砖讬讘讬诐: 讗讬爪讟专讬讱 [谞爪专讱 讛讚讘专 诇讛讬讗诪专], 砖讻谉 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专]: 注诇 砖讙讙转 诪注砖讛 讻诪讜 砖诇 砖讗专 讗讚诐 讬讘讬讗 砖注讬专, 讗讘诇 注诇 讛注诇诐 讚讘专 砖诇 砖讙讙转 讛讜专讗讛 讬讘讬讗 驻专, 拽讗 诪砖诪注 诇谉 [诪砖诪讬注 诇谞讜] 砖讗讬谞讜 诪讘讬讗 驻专 讗诇讗 专拽 讛讻讛谉 讛讙讚讜诇.


讚 砖谞讬谞讜 讘诪砖谞讛: 讗讬谉 讘讬谉 诪砖讜讞 讘砖诪谉 讛诪砖讞讛 诇讻讛谉 讙讚讜诇 诪专讜讘讛 讘讘讙讚讬诐 讗诇讗 讛讘讗转 驻专 砖诇 讛注诇诐 讚讘专. 讜诪注讬专讬诐: 诪转谞讬转讬谉 [诪砖谞转谞讜] 砖诇讗 讻讚注转 专' 诪讗讬专, 讚讗讬 [砖讗诐] 专' 诪讗讬专, 讛讗 转谞讬讗 [讛专讬 砖谞讜讬讛 讘专讬讬转讗]: 诪专讜讘讛 讘讙讚讬诐 诪讘讬讗 驻专 讛讘讗 注诇 讻诇 讛诪爪讜鈥嵶�, 讗诇讜 讚讘专讬 专' 诪讗讬专, 讜诇讗 讛讜讚讜 诇讜 讞讻诪讬诐.


讜砖讜讗诇讬诐: 诪讗讬 讟注诪讗 [诪讛 讛讟注诐] 砖诇 专' 诪讗讬专? 讚转谞讬讗 [砖砖谞讜讬讛 讘专讬讬转讗]: "诪砖讬讞" 鈥�/b> 讗讬谉 诇讬 讗诇讗 诪砖讜讞 讘砖诪谉 讛诪砖讞讛, 诪专讜讘讛 讘讙讚讬诐 诪谞讬谉? 转诇诪讜讚 诇讜诪专: "讛讻讛谉 讛诪砖讬讞" 砖诪诪谞讜 诇诪讚讬诐 专讬讘讜讬 诇讻诇 诪讬 砖讛讜讗 讻讛谉 讙讚讜诇 讘驻讜注诇, 讗祝 砖讗讬谞讜 诪砖讜讞.


 讜砖讜讗诇讬诐:  讘诪讗讬 讗讜拽讬诪转讬讛 [讘诪讛 讛注诪讚转 讗转 诪砖谞转谞讜]? 讻专讘谞谉 [讜讻砖讬讟转 讞讻诪讬诐],

